                             højesterets dom
                         afsagt torsdag den 29. august 2013
sag 312/2011
(1. afdeling)
a
(advokat kaspar bastian)
mod
skatteministeriet
(kammeradvokaten ved advokat bodil søes petersen)
i tidligere instans er afsagt dom af østre landsrets 2. afdeling den 25. oktober 2011.
i pådømmelsen har deltaget fem dommere: poul søgaard, jytte scharling, henrik waaben,
lars hjortnæs og oliver talevski.
påstande
appellanten, a, har gentaget sine påstande.
indstævnte, skatteministeriet, har påstået stadfæstelse.
anbringender
parterne har gentaget deres anbringender.
a har supplerende til støtte for sin påstand vedrørende indkomstårene 2004 og 2005 anført, at
beskatningskompetencen efter oecds modeloverenskomst og den hertil svarende bestem-
melse i den dansk-græske dobbeltbeskatningsoverenskomst ikke er et relevant fortolknings-
moment, idet der ikke er tvivl om fortolkningen af den danske hjemmelslov, da både lovens
ordlyd og forarbejder klart understøtter hans fortolkning. dobbeltbeskatningsoverenskomster
kan ikke i sig selv udgøre en hjemmel for beskatning.
                                                 - 2 -
han har supplerende til støtte for sin påstand vedrørende indkomståret 2006 anført, at det ikke
kan have været hensigten at lade kildeskattelovens § 2, stk. 1, nr. 2, som vedtaget ved lov nr.
425 af 6. juni 2005, være anvendelig på køberetter til aktier, der blev retserhvervet i 2003, idet
dette ville udgøre en skærpet beskatning med tilbagevirkende kraft.
højesterets begrundelse og resultat
indkomstårene 2004 og 2005
af de grunde, landsretten har anført, finder højesteret, at det efter den dagældende kildeskat-
telovs § 2, stk. 1, litra k, ikke var en betingelse for beskatning af vederlag i form af aktiekøbe-
retter mv. til et bestyrelsesmedlem i et selskab, at bestyrelsesarbejdet var udført her i landet.
højesteret tiltræder derfor, at skatteministeriet er frifundet for a’ påstand om genoptagelse.
indkomståret 2006
det fremgår af overgangsbestemmelsen i § 18, stk. 2, i lov nr. 425 af 6. juni 2005, at kilde-
skattelovens § 2, stk. 1, nr. 2, har virkning fra og med indkomståret 2006. med hensyn til
spørgsmålet om beskatning af vederlag i form af aktiekøberetter mv., herunder spørgsmålet
om, hvor bestyrelsesarbejdet er udført, indebærer kildeskattelovens § 2, stk. 1, nr. 2, ikke no-
gen udvidelse af den begrænsede skattepligt. det skyldes, at den retstilstand, der efter det
ovenfor anførte fulgte af den dagældende kildeskattelovs § 2, stk. 1, litra k, er videreført.
højesteret tiltræder herefter, at spørgsmålet om beskatning af a’ udnyttelse i 2006 af de ak-
tiekøberetter, som han erhvervede i 2003, skal afgøres efter kildeskattelovens § 2, stk. 1, nr. 2,
sammenholdt med ligningslovens § 28, stk. 1, og at skatteministeriet er frifundet for a’ på-
stand om hjemvisning.
højesteret stadfæster herefter dommen.
                                        thi kendes for ret:
landsrettens dom stadfæstes.
i sagsomkostninger for højesteret skal a betale 75.000 kr. til skatteministeriet.
                                               - 3 -
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
